Document ID: 31999D0352

Reference:
EUR-Lex - 31999D0352 - SK
Avis juridique important
|
31999D0352
Official Journal L 136 , 31/05/1999 P. 0020 - 0022
ROZHODNUTIE KOMISIEz 28. apríla 1999,ktorým sa zriaďuje Európsky úrad pre boj proti podvodom (OLAF)(oznámené pod číslom dokumentu SEC(1999) 802)(1999/352/ES, ESUO, Euratom)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva, najmä na jej článok 162,so zreteľom na Zmluvu o založení Európskeho spoločenstva uhlia a ocele, najmä na jej článok 16,so zreteľom na Zmluvu o založení Európskeho spoločenstva pre atómovú energiu, najmä na jej článok 131,(1) keďže inštitúcie a členské štáty prisudzujú veľký význam ochrane finančných záujmov spoločenstva a boju proti podvodom a ostatným nezákonným činnostiam, poškodzujúcim finančné záujmy spoločenstva; keďže dôležitosť konania za týmto účelom je potvrdená článkom 209a Zmluvy o ES, článkom 78i Zmluvy o ESUO, článkom 183a Zmluvy o Euroatom, ako aj článkom 280 Zmluvy o ES v znení amsterdamskej zmluvy;(2) keďže, aby sa úplne dosiahol tento cieľ, musia byť využité všetky dostupné prostriedky, najmä z hľadiska vyšetrovacích funkcií presunutých na úroveň spoločenstva, zatiaľ čo bežné rozdelenie a vyváženie právomocí medzi národnou úrovňou a úrovňou spoločenstva by malo byť zachované;(3) keďže úloha vykonávania správnych vyšetrovaní s cieľom ochrany finančných záujmov spoločenstiev, bola doteraz zverená Útvaru pre koordináciu predchádzania podvodom, ktorá bola nástupcom Jednotky pre koordináciu predchádzania podvodom (UCLAF);(4) keďže si potreba zvýšenia účinnosti boja proti podvodom a ostatným nezákonným činnostiam zameraným na poškodzovanie finančných záujmov spoločenstiev vyžaduje vytvorenie Európskeho úradu pre boj proti podvodom (OLAF), ďalej len "úrad", ktorý musí vykonávať svoje vyšetrovacie právomoci úplne nezávisle;(5) keďže nezávislosť riaditeľa úradu a úloha dozorného výboru vyplývajúca z tohto rozhodnutia a z nariadení ES a Euratom, ktoré sa týkajú vyšetrovania vedeného úradom, majú zaručovať riadne vedenie vyšetrovania úradom, bez zasahovania do jeho ostatných úloh, akými sú napríklad úlohy, ktoré sú výsadami Komisie, najmä v otázkach legislatívy;(6) keďže povinnosti úradu by mali naviac, okrem ochrany finančných záujmov, obsahovať všetky činnosti spojené s ochranou záujmov spoločenstva pred protiprávnym konaním, ktoré by pravdepodobne viedli k správnemu alebo trestnému konaniu;(7) keďže vymedzenie funkcií úradu by malo zahŕňať úlohy vykonávané doteraz Útvarom pre koordináciu predchádzania podvodom, najmä tie úlohy, ktoré sa týkajú prípravy legislatívnych a usmerňujúcich ustanovení v oblastiach činnosti úradu, vrátane nástrojov, ktoré spadajú pod hlavu VI Zmluvy o Európskej únii,ROZHODLA TAKTO:Článok 1Zriadenie úraduTýmto sa zriaďuje Európsky úrad pre boj proti podvodom (OLAF), ďalej len "úrad". Úrad nahrádza Útvar pre koordináciu predchádzania podvodom a preberá všetky jeho úlohy.Článok 2Úlohy úradu1. Úrad je poverený vykonávaním právomocí Komisie pri uskutočňovaní vonkajších správnych vyšetrovaní s cieľom posilňovania boja proti podvodom, korupcii a akejkoľvek inej nezákonnej činnosti negatívne ovplyvňujúcej finančné záujmy spoločenstva, ako aj proti akémukoľvek inému konaniu alebo činnosti v rozpore z ustanoveniami spoločenstva.Úrad je zodpovedný za uskutočňovanie vnútorných administratívnych šetrení zameraných:a) na boj proti podvodom, korupcii a ostatným nezákonným činnostiam, ktoré negatívne ovplyvňujú finančné záujmy spoločenstva;b) na vyšetrovanie závažných skutočností spojených s vykonávaním profesionálnych činností, ktoré môžu predstavovať porušenie povinností úradníkov a zamestnancov spoločenstiev, ktoré by pravdepodobne viedli k disciplinárnemu a v náležitých prípadoch k trestnému konaniu, alebo obdobného porušenia povinností zo strany členov orgánov a inštitúcií, vedúcich inštitúcií alebo členov personálu orgánov a inštitúcií, ktorí nepodliehajú Služobnému poriadku úradníkov Európskych spoločenstiev a Podmienkam zamestnávania ostatných zamestnancov spoločenstiev.Úrad vykonáva právomoci Komisie, ako sú vymedzené v ustanoveniach upravených v rámci zmlúv a podľa obmedzení a podmienok v nich ustanovených.Úrad môže byť Komisiou alebo ostatnými orgánmi alebo inštitúciami poverený vyšetrovaním v iných oblastiach.2. Úrad je zodpovedný za poskytovanie pomoci Komisii pri spolupráci s členskými štátmi v oblasti boja proti podvodom.3. Úrad je zodpovedný za činnosť spojenú s rozvojom koncepcie boja proti podvodom, ako je uvedené odseku 1.4. Úrad je zodpovedný za prípravu legislatívnych a usmerňujúcich podnetov Komisie s cieľom predchádzať podvodom, ako je uvedené v odseku 1.5. Úrad je zodpovedný za akékoľvek prevádzkové činnosti Komisie v súvislosti s bojom proti podvodom, ako je uvedené v odseku 1 a najmä za:a) rozvoj potrebnej infraštruktúry;b) zabezpečenie zberu a analýzy informácií;c) poskytovanie technickej podpory, najmä v oblasti odborného vzdelávania, ostatným orgánom alebo inštitúciám, ako aj príslušným vnútroštátnym orgánom.6. Úrad je v priamom spojení s políciou a súdnymi orgánmi.7. Úrad zastupuje Komisiu v pracovnom styku na príslušných fórach v oblastiach upravených týmto článkom.Článok 3Nezávislosť vyšetrovacej funkcieÚrad vykonáva vyšetrovacie právomoci uvedené v článku 2 ods. 1 úplne nezávisle. Pri výkone týchto právomocí riaditeľ úradu nepožaduje, ani neprijíma pokyny od Komisie, akejkoľvek vlády alebo akéhokoľvek iného orgánu alebo subjektu.Článok 4Dozorný výborZriaďuje sa dozorný výbor, ktorého zloženie a právomoci ustanovuje zákonodarný orgán spoločenstva. Tento výbor je zodpovedný za pravidelnú kontrolu vykonávania vyšetrovacej funkcie úradom.Článok 5Riaditeľ1. Úrad je vedený riaditeľom vymenovaným Komisiou, po porade s Európskym parlamentom a Radou, na obdobie piatich rokov, ktoré môže byť jedenkrát obnovené. Komisia, s ohľadom na vymenovanie riaditeľa, zostaví, pokiaľ už raz bolo dozorným výborom predložené priaznivé stanovisko, zoznam niekoľkých vhodne kvalifikovaných kandidátov na základe výzvy na podanie prihlášok, ktorá sa uverejní, ak je to vhodné, v Úradnom vestníku Európskych spoločenstiev.Riaditeľ je zodpovedný za vykonávanie vyšetrovaní.2. Komisia vykonáva vo vzťahu k riaditeľovi právomoci zverené menovaciemu orgánu. Odôvodneným rozhodnutím Komisie a po konzultácii s dozorným výborom sa prijme akékoľvek opatrenie podľa článkov 87, 88 a 90 Služobného poriadku úradníkov Európskych spoločenstiev. Rozhodnutie sa pre informáciu oznámi Európskemu parlamentu a Rade.Článok 6Fungovanie úradu1. Riaditeľ úradu vykonáva s ohľadom na zamestnancov úradu právomoci zverené Služobným poriadkom úradníkov Európskych spoločenstiev menovaciemu orgánu a Podmienkami zamestnávania ostatných zamestnancov spoločenstiev orgánu oprávnenému uzatvárať pracovné zmluvy. Tieto svoje právomoci môže delegovať. V súlade s Služobným poriadkom a Podmienkami zamestnávania ostatných zamestnancov môže ustanoviť podmienky a podrobné pravidlá pre konkurzy, najmä pokiaľ ide o dĺžku trvania pracovných zmlúv a ich obnovovanie.2. Po porade s dozorným výborom zašle riaditeľ generálnemu riaditeľovi pre rozpočet predbežný návrh rozpočtu, ktorý by mal byť zahrnutý do osobitnej kapitoly pre úrad v ročnom všeobecnom rozpočte.3. Riaditeľ koná ako povoľujúci úradník na vykonávanie osobitnej rozpočtovej kapitoly pre časť A rozpočtu, ktorá sa týka úradu a osobitných kapitol, ktoré sa týkajú boja proti podvodom v časti B. Tieto svoje právomoci môže delegovať.4. Rozhodnutia Komisie týkajúce sa jej vnútornej organizácie sa uplatňujú na úrad do tej miery, pokiaľ sú v súlade s ustanoveniami prijatými zákonodarným orgánom spoločenstva, ktoré sa týkajú úradu, s týmto rozhodnutím a s podrobnými právnymi predpismi na jeho vykonanie.Článok 7Dátum nadobudnutia účinnostiToto rozhodnutie nadobúda účinnosť dňom nadobudnutia účinnosti nariadenia Európskeho parlamentu a Rady (ES), ktoré sa týka vyšetrovaní vykonávaných Európskym úradom pre boj proti podvodom. Až do prvého dňa mesiaca, ktorý nasleduje po vymenovaní riaditeľa úradu, riadi bežnú činnosť úradu riaditeľ Útvaru pre koordináciu predchádzania podvodom.V Bruseli 28. apríla 1999Za KomisiupredsedaJacques SANTER

Summary:
Európsky úrad pre boj proti podvodom (OLAF)
Európsky úrad pre boj proti podvodom (OLAF)
Európsky úrad pre boj proti podvodom (OLAF) vyšetruje korupciu a vážne zneužitie úradných právomocí v rámci inštitúcií Európskej únie (EÚ), ako aj podvody týkajúce sa rozpočtu EÚ. Pomáha tiež vytvárať politiku boja proti podvodom EÚ.
AKT
                  
Rozhodnutie Komisie 1999/352/ES, ESUO, Euratom z 28. apríla 1999, ktorým sa zriaďuje Európsky úrad pre boj proti podvodom (OLAF).
SÚHRN
AKÝ JE CIEĽ TOHTO ROZHODNUTIA?
                     
Úrad OLAF bol zriadený pôvodným rozhodnutím (1999/352/ES, ESUO, Euratom) v roku 1999. Vymedzili sa v ňom úlohy, povinnosti, štruktúra a spôsob prevádzky úradu OLAF. V rámci následného preskúmania v roku 2013 sa úradu umožnilo pracovať efektívne a účinne, najmä mimo organizácií.
HLAVNÉ BODY
                     
Podvod je úmyselné podvodné konanie so zámerom osobného zisku alebo s cieľom spôsobiť stratu druhej strane. Na úrovni EÚ môže táto strata vzniknúť na základe neoprávneného vyplatenia finančných prostriedkov z rozpočtu EÚ alebo neodovzdania splatných prostriedkov do rozpočtu EÚ, ako sú colné poplatky, poľnohospodárske clá alebo odvody z produkcie cukru.
OLAF vykonáva vyšetrovanie:
v rámci inštitúcií a orgánov EÚ s cieľom odhaliť podvody, korupciu a akúkoľvek inú protiprávnu činnosť, ktoré ovplyvňujú finančné záujmy EÚ, ako aj s cieľom vyšetriť závažné skutočnosti súvisiace s plnením odborných povinností, ktoré neovplyvňujú finančné záujmy EÚ;
mimo inštitúcií a orgánov EÚ s cieľom odhaliť podvod alebo iné nezákonné správanie osôb alebo organizácií. Do vyšetrovania sa môžu zapojiť úrady krajín EÚ (a v niektorých prípadoch aj úrady krajín mimo EÚ).
Generálny riaditeľ úradu OLAF sa vymenúva na sedem rokov (bez možnosti obnovenia).
Dozorný výbor úradu OLAF monitoruje jeho činnosť, usiluje sa posilňovať jeho nezávislosť a monitoruje uplatňovanie procesných záruk.
Úrad OLAF podlieha právu EÚ o ochrane údajov jednotlivcov v súvislosti so spracovaním osobných údajov inštitúciami a orgánmi Spoločenstva.
Úrad OLAF je správnou a vyšetrovacou službou. Môže len odporúčať, aké opatrenie by v dôsledku jeho vyšetrovania mala prijať EÚ alebo vnútroštátne úrady.
Program Hercule III pomáha financovať mnohé projekty krajín EÚ a pomáha im bojovať proti trestnej činnosti namierenej voči rozpočtu EÚ. Príkladom je financovanie obstarávania skenerov a iného technického vybavenia na letiskách a prístavoch či činností odbornej prípravy.
ODKEDY SA TOTO ROZHODNUTIE UPLATŇUJE?
                     
Od 28. apríla 1999.
KONTEXT
                     
Rozhodnutie 1999/352/ES, ESUO, Euratom (a jeho následné zmeny) sa týka zriadenia úradu OLAF. Dopĺňa ho nariadenie (EÚ, Euratom) č. 883/2013, v ktorom sa vymedzuje úloha a právomoci úradu OLAF, a medziinštitucionálna dohoda, ktorá sa osobitne vzťahuje na vyšetrovania v inštitúciách EÚ.
Ďalšie informácie sú dostupné na webovej lokalite úradu OLAF.
REFERENCIE
Akt
Nadobudnutie účinnosti
Termín transpozície v členských štátoch
Úradný vestník Európskej únie
Rozhodnutie 1999/352/ES, ESUO, Euratom
28. apríla 1999
-
Ú. v. ES L 136, 31.5.1999, s. 20 - 22
Pozmeňujúci(-e) a doplňujúci(-e) akt(-y)
Nadobudnutie účinnosti
Termín transpozície v členských štátoch
Úradný vestník Európskej únie
Rozhodnutie Komisie 2013/478/EÚ
1. októbra 2013
-
Ú. v. EÚ L 257, 28.9.2013, s. 19 - 20
Rozhodnutie Komisie (EÚ) 2015/512
27. marca 2015
-
Ú. v. EÚ L 81, 26.3.2015, s. 4
SÚVISIACE AKTY
                  
Nariadenie Európskeho parlamentu a Rady (EÚ, Euratom) č. 883/2013 z 11. septembra 2013 o vyšetrovaniach vykonávaných Európskym úradom pre boj proti podvodom (OLAF), ktorým sa zrušuje nariadenie Európskeho parlamentu a Rady (ES) č. 1073/1999 a nariadenie Rady (Euratom) č. 1074/1999 (Ú. v. EÚ L 248, 18.9.2013, s. 1 - 22).
Medziinštitucionálna dohoda z 25. mája 1999 medzi Európskym parlamentom, Radou Európskej únie a Komisiou Európskych spoločenstiev, ktorá sa týka vnútorných vyšetrovaní Európskym úradom pre boj proti podvodom (OLAF) (Ú. v. ES L 136, 31.5.1999, s. 15 - 19).
Posledná aktualizácia 23.04.2015